open-index/open-wikipedia-markdown huggingface dataset:
עוצמה - פורום ארצי של משפחות נפגעי נפש

ממוזער|שמאל|לוגו עמותת עוצמה
**עוצמה – פורום ארצי של משפחות נפגעי נפש** היא עמותה ישראלית של משפחות לנפגעי נפש. רוב החברים בעמותה הם הורים מבוגרים (חלקם בגיל פרישה) לבן או בת שהם עצמם בוגרים (מגיל 20 עד 50), המתמודדים עם מחלת נפש קשה וכרונית. בני המשפחות פועלים בעמותה בהתנדבות.

## רקע
הלוקים בהפרעה הנפשית שמשפחותיהם חברות בארגון מוגדרים בדרך כלל כנכים במוסד לביטוח לאומי, והם לרוב חסרי יכולת פרנסה ונשארים תלויים במשפחתם כלכלית וחברתית.

"עוצמה" נוסדה ב-1995, ובשנת 2000 התאחדה עם "פורום ארצי של משפחות נפגעי נפש" לארגון ארצי אחד, הפועל בארבעה אזורים: מרכז, ירושלים, צפון ודרום.

ארגוני משפחות מסוג זה פועלים בארצות רבות, בהם נודע ארגון הגג האירופי EUFAMI.

## מטרות העמותה
* להעצים את כוחן של משפחות נפגעי הנפש, להביא להכרה אפקטיבית בתפקיד החיוני שממלאים בני המשפחה בטיפול בחולה ובשיקומו, וגם בכך שהמשפחות עצמן זקוקות לעזרה רבה בתפקודן.
* להטמיע במודעות הציבור, התקשורת וקובעי המדיניות את ההיקף, החומרה והסיכונים שבתחלואת הנפש; את הצרכים והמצוקות של הנפגעים ומשפחותיהם; את ההכרח בחיסול האפליה, הקיפוח והסטיגמה כלפי תחלואת הנפש.
* להבטיח העברת מידע מקיף ברור, עדכני, זמין ונגיש לציבור על מכלול השירותים לנפגעי נפש וזכויותיהם.
* להטמיע במודעות הציבור את זכותם של נפגעי הנפש לחיים בכבוד, למימוש הפוטנציאל האישי ולשוויון זכויות בתעסוקה, דיור, חיי חברה והשלמת השכלה.
* להביא לשקיפות ונטילת אחריות במערכת הבריאות ובמסגרות הטיפול והשיקום של נפגעי הנפש - באשפוז ובקהילה.
* לקדם את החקיקה לזכויות האדם וזכויות הטיפול הנאות של אנשים עם מחלות נפש ולהביא למימוש שוויוני של חוקי הטיפול הרפואי, השיקום והשילוב בקהילה.
* לקדם רב-שיח ופעילות משותפת עם גורמי ניהול ובקרה, ארגונים מקצועיים בבריאות הנפש והשיקום ועמותות ציבוריות בתחום השיקום ובתחום זכויות הנכים והחולים בישראל.

## פעילות העמותה
עמותת "עוצמה" היא ארגון ארצי חוץ-ממסדי, המוכר על ידי קובעי המדיניות, ופועל לייצוג בני משפחותיהם של נפגעי הנפש ברחבי הארץ במגוון תחומים. העמותה מייצגת צרכנים שהם משפחות נפגעי נפש, וגם את צורכי הנפגעים עצמם. העמותה מקיימת מאבק צרכני-פוליטי לביטוי נאות של זכויות נפגעי הנפש בחקיקה ומקיימת בקרה צרכנית ומעורבות במסגרות טיפול, מגורים ושיקום של נפגעי נפש. "עוצמה" הייתה ממובילי היוזמה לחקיקת חוק שיקום נכי נפש בקהילה 2000 ותרמה לניסוחיו.

עמותת "עוצמה" פועלת בעיקר בתחום הסנגור והמאבק על זכויות רפואיות ושיקומיות של נפגעי הנפש, מעמד המשפחות והעצמתן. מאבקים אלו משמעותיים בעיקר לאור חוסר המודעות הציבורית ממנה סובלת תחלואת הנפש, הסטיגמה החברתית שלה וקיפוחה במשאבים ציבוריים.

הנושאים העיקריים בפעילות העמותה הם:
* מאבק לסיום ההפרדה הסטיגמטית והמקפחת של השירותים לתחלואת הנפש, ושילובם עם שירותי הרפואה הכללית (הגופנית), שמימונם וביטוחם בסל שירותים מחייב נעשה על ידי ארבע קופות החולים, לפי חוק ביטוח בריאות ממלכתי (יוזמת החקיקה לשילוב זה נקראת "הרפורמה הביטוחית").
* מאבק מתמשך לקידום המשאבים והשירותים לשיקום נכי הנפש ומשפחותיהם בקהילה – לפי החוק משנת 2000.

החל משנת 2007, המאבקים הללו מתנהלים בעיקרם במסגרת "הקואליציה" הכוללת ארגוני מתמודדים, משפחות, ארגון "בזכות - המרכז לזכויות אדם של אנשים עם מוגבלויות", עמותת השיקום הוותיקה והגדולה בארץ "אנוש", וכן מטה מאבק הנכים.

## קישורים חיצוניים
* 
* 
* 

## הערות שוליים

קטגוריה:ישראל: ארגונים חברתיים
קטגוריה:נכות: מוסדות בישראל
קטגוריה:ישראל: עמותות
קטגוריה:ישראל: בריאות הנפש
ג'ון טרנר

**ג'ון טרנר** (באנגלית: **John Turner**; 7 ביוני 1929 – 18 בספטמבר 2020) היה ראש ממשלת קנדה הזמני מ-30 ביוני 1984 עד 17 בספטמבר 1984.

## ביוגרפיה
נולד בריצ'מונד, בריטניה ועבר עם אימו לקנדה בגיל 3. למד באוניברסיטאות ונקובר, אוקספורד ופריז. הוא הצטרף למשרד עורכי דין במונטריאול בשנת 1954.

נבחר לראשונה לפרלמנט מטעם המפלגה הליברלית בשנת 1962. בממשלתו של פייר אליוט טרודו שנבחר לראש ממשלה בשנת 1968, שימש כשר המשפטים, והחל משנת 1972 כשר האוצר.

לאחר שטרודו הודיע על פרישתו מתפקיד ראש הממשלה ב-1984, מינתה במקומו המפלגה הליברלית את ג'ון טרנר למחליפו. שבוע לאחר כניסתו לתפקיד הקדים טרנר את הבחירות בהן הובסה מפלגתו על ידי השמרנים. טרנר כיהן בתפקיד ראש הממשלה חודשיים וחצי בלבד. רק ראש ממשלה אחד בתולדות קנדה כיהן תקופה קצרה יותר (צ'ארלס טאפר, שכיהן 68 יום, 11 יום פחות מטרנר).

לאחר הפסדו בבחירות לבריאן מלרוני מהמפלגה הפרוגרסיבית שמרנית של קנדה, כיהן טרנר כראש האופוזיציה ואף ששיפר את מצב מפלגתו בבחירות הבאות, שנערכו ב-1988, הפסיד שוב למלרוני ופרש מראשות מפלגתו.

נפטר ב-18 בספטמבר 2020.

## קישורים חיצוניים

* כתבות בטלוויזיה הקנדית על ג'ון טרנר 
* 
* 

קטגוריה:ראשי ממשלת קנדה
קטגוריה:שרי המשפטים של קנדה
קטגוריה:שרי האוצר של קנדה
קטגוריה:חברי בית הנבחרים של קנדה
קטגוריה:קנדים שנולדו ב-1929
קטגוריה:קנדים שנפטרו ב-2020
סולם גנבים

[ממוזער|שמאל|סולם גנבים בין [ילדים]]
[ממוזער|חיילים ב[צבא ארצות הברית משתמשים בסולם גנבים]]
**סולם גנבים** הוא פעולה של טיפוס אדם על כפות ידיו השלובות של אדם אחר מבלי להיעזר בציוד טיפוס.

מקור השם הוא ככל כנראה תרגום שאילה מהמילה הגרמנית "Räuberleiter".

סולם גנבים נושא את שמו משום שגנבים יכולים להשתמש בו כדי לעבור מעל גדרות ולהגיע לחלונות מבלי לשאת איתם סולם או אמצעי טיפוס אחר. שיטת טיפוס זו משמשת גם בפעולות צבאיות ומשטרתיות.

## טכניקת הטיפוס
תנוחת הגוף של האדם שמבצע את סולם הגנבים תהיה בדרך כלל זקופה וידיו שלובות ומושטות מטה בצמוד לגופו, זאת במטרה לשאת את משקל גופו של האדם המטפס במאמצי מתיחה ולחץ על השלד תוך הימנעות ממאמצי כפיפה משמעותיים שדורשים פעולת שרירים מאומצת. בזמן הטיפוס משולבות ומהודקות אצבעות הידיים זו אל זו כך שהחיכוך ביניהם מאפשר נשיאת משקל האדם המטפס בעיקר במאמצי מתיחה על "מדרך כפות הידיים" שנוצר ללא הפעלה מאומצת של שרירי האצבעות.

לאחר הטיפוס על "מדרך כפות הידיים" יכול המטפס להמשיך ולטפס עם רגלו השנייה על כתפו של מבצע הסולם.

סולם גנבים יתבצע בדרך כלל בצמוד לקיר או עצם מקובע אחר שאליו נצמד מבצע הסולם מאחר שבמהלך פעולת הטיפוס משתנה מרכז הכובד של השניים באופן שעלול להביא לאיבוד שווי משקל ולנפילה.

מאחר שביצוע סולם גנבים בתנוחת גוף זקופה אינו דורש מאמצי שריר רבים, אלא רק מאמצי מתיחה ולחץ של השלד, יכול אדם אחד לבצע ללא קושי סולם גנבים לקבוצה גדולה של אנשים שיטפסו באמצעותו בזה אחר זה.

במטרה להימנע משריטות או לכלוך כתוצאה מהמגע שבין נעל המטפס לכריות כף היד, ניתן להשתמש בכפפות.

## קישורים חיצוניים

## הערות שוליים

[250px|ממוזער|ימין|סולם גנבים, חיילים [מתנדבי היישוב בבאפס, 1941]]

קטגוריה:טיפוס
קטגוריה:ביטויים
קטגוריה:משחקי ילדים
קטגוריה:שדאות
קטגוריה:צבא: הכשרה ואימונים
קטגוריה:משטרה
שירן צעירי

**שירן צעירי** (נולדה ב-18 בינואר 1986) היא כדורסלנית עבר ישראלית ששיחקה בעמדת הרכזת בנבחרת ישראל.

## קריירה בכדורסל
צעירי גדלה בקבוצת בנות הרצליה בין השנים 2000–2002. אחר-כך שיחקה במכבי רמת חן ב-2004 ובקבוצת בנות השרון.

בשנים 2007–2008 שיחקה באליצור חולון. בשנים 2008–2010 שיחקה בקבוצת מ.ס. בנות אשדוד.

בשנים 2010–2011 שיחקה באליצור רמלה, עמה זכתה בשלושה תארים: באליפות המדינה, בגביע המדינה וגם בגביע היורוקאפ.

בשנת 2012 חזרה לשחק בקבוצת מ.ס. בנות אשדוד ועם תחילת עונת 2014/15 חזרה לאליצור רמלה.

ב-30 ביולי 2015 חתמה צעירי במכבי רמת חן. ובתאריך 7 ביוני 2018 חתמה שוב באליצור רמלה.

### בנבחרת ישראל
זכתה באליפות אירופה דרג ב' עם נבחרת העתודה של ישראל ב-2005, עמה עלתה למקום ה-14 באליפות אירופה דרג א' בהונגריה ב-2006.

צעירי משחקת גם בנבחרת ישראל בעמדת הגארד.

## קישורים חיצוניים
* סטטיסטיקה, באתר ספסל
* 
* ריאיון עם שירן צעירי, באתר ספסל, 3 באוגוסט 2005

## הערות שוליים

קטגוריה:כדורסלניות אליצור רמלה
קטגוריה:כדורסלניות מכבי עירוני רמת גן
קטגוריה:כדורסלניות מכבי אשדוד
קטגוריה:כדורסלניות אליצור חולון
קטגוריה:כדורסלניות בנות הרצליה
קטגוריה:כדורסלניות נבחרת ישראל
קטגוריה:ישראליות שנולדו ב-1986
קטגוריה:ישראלים שנולדו ב-1986
Amazing

**Amazing** הוא שיר של אמן ההיפ הופ האמריקאי, קניה וסט. השיר יצא לאור בתור הסינגל השלישי מתוך אלבום הסטודיו הרביעי שלו, 808s & Heartbreak. בשיר, שהופק על ידי וסט בשיתוף עם ג'ף באסקר, משתתף הראפר יאנג ג'יזי, ומכיל קולות רקע נוספים שסופקו על ידי מר הודסון וטוני ויליאמס. השיר ידוע גם בכך שהושמע רבות במשחקי פלייאוף ליגת ה-NBA בשנת 2009, והוא הופיע בפסקול למשחק "*NBA 2K10*". השיר, שהגיע בשיאו למקום ה-81 במצעד הבילבורד הוט 100 ולמקום ה-22 במצעד "שירי הראפ" בארצות הברית, היה מועמד לפרס גראמי בקטגוריית "ביצוע הראפ הטוב ביותר על ידי צמד או הרכב" בטקס גראמי ה-52.

## קליפ
הקליפ לשיר צולם בקאואיי, הוואי, בבימויו של הייפ וויליאמס. ב-13 באפריל 2009, העלה וסט לבלוג הרשמי שלו תמונות סטילס מהקליפ והודיע כי הוא ישוחרר בקרוב. הקליפ הושק ב-23 באפריל 2009 בתוכנית *106 & Park* של BET והוא דורג במקום ה-91 במצעד הספירה לאחר: 100 הקליפים של 2009.

## קישורים חיצוניים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
יקב צרעה

**יקב צרעה** הוא יקב ישראלי המגדל את כרמיו בהרי יהודה.

## רקע
ב-1993 הקים רוני ג'יימס (1945–2008) את יקב צרעה על אדמת קיבוץ צרעה, אחד הראשונים בהרי יהודה. ב-2005 זכה רוני בפרס אשכול הזהב על תרומתו לעולם היין ולהכרה כ"מר טרואר" הישראלי.

משנת 2006 יינן היקב הוא ערן פיק. החל משנת 2016, יקב צרעה הוא חלק מקבוצת קוורטט הרי יהודה.

## צוות
**ערן פיק, יינן ומנכ"ל** - ב-2006, הצטרף ערן פיק לצוות היקב כיינן ראשי. לערן תואר B.S בתורת היין והכרם (Viticulture and Enology) מאוניברסיטת דייוויס שבקליפורניה. את ניסיונו המקצועי רכש תוך התלמדות במספר יקבים בנאפה, סונומה, אוסטרליה ובורדו. ב-2016 קיבל ערן את התואר Master of Wine והפך לישראלי הראשון שנושא תואר זה.

**דור ג'יימס, כורם** - דור מלווה את היקב מיום הקמתו, והצטרף לצוות ככורם בשנת 2005. לדור תואר ראשון במדעי המדינה של מכללת עמק- יזרעאל, והוא בוגר החוג להוראת היסטוריה בסמינר אורנים.

Jean-Claude Berrouet, יועץ - במשך שנים רבות היה ברואה היינן הראשי של שאטו פטרוס. החל מ-2010 הוא נותן שירותי ייעוץ ליקב צרעה.

## יינות
יקב צרעה מייצר כ-100,000 בקבוקים בשנה כ-20% מהם משווקים לחו"ל. 75% מהיין לשוק המקומי מופץ למסעדות. יינות היקב מבטאים נאמנה את הטרואר הייחודי לכל כרם, והם נקראים על שם מקור מוצא.

‘הרי יהודה‘ אדום ולבן, המייצגים את אזור היין של הרי יהודה; ‘שורש‘ אדום ולבן, מענבים הגדלים בכרם שורש הנטוע על טרסות עתיקות בצמוד למושב שורש; ויין הדגל ‘מיסטי הילס‘ המופק מחלקה מובחרת בעלת טרואר יוצא דופן.

החל מבציר 2002 כל יינות היקב כשרים.

ב-2016 קיבלו יינות היקב ציונים גבוהים ביותר ממגזין היין הנחשב Wine Spectator.

מ-2018 מקבלים יינות היקב ציון של 4 כוכבים במדריך היין של Hugh Johnson, הציון הגבוה ביותר הניתן.

בין השנים 2014-2016 נבחר שורש לבן ליין הלבן בעל הציון הגבוה ביותר בישראל על ידי מדריך היין הישראלי.

## כרם שורש
הנטיעות בכרם שורש החלו בשנת 2000.

על השטח שגודלו כ-150 דונם גדלים 8 זנים שונים מהם מופקים יינות היקב.

הכרם נטוע בשיפוע צפון מערבי בגובה ממוצע של 650 מטר מעל פני הים.

## לקריאה נוספת

* 
* 
* 
* 

## קישורים חיצוניים
* 
* על יקב צרעה באתר היין הכשר
* על יקב צרעה באתר היין הישראלי
* ישראל פרקר, צרעה - יקב של כרמים וטרואר, באתר IsraelWines
* יקב צרעה: יינן ויינות חדשים, באתר בקבוק, 6 במאי 2007
* 
* 
* 
* 
* 

## הערות שוליים

צרעה
קטגוריה:התעשייה הקיבוצית
קטגוריה:צרעה (קיבוץ)
Because

"**Because**" (בעברית: "**בגלל**") הוא שיר רוק אומנותי שנכתב על ידי ג'ון לנון(נרשם תחת הקרדיט לנון-מקרטני) לאלבום אבי רואד של הביטלס.
הוא כולל שלוש הרמוניות קוליות בולטות המתחלקות בין פול מקרטני, ג'ון לנון וג'ורג' האריסון, כאשר כל הרמוניה הוקלטה שלוש פעמים, כך שנוצרו 9 קולות.
התוצאה הסופית משוות לצליל של להקת הביץ' בויז.

## תהליך היצירה
השיר מתחיל עם פסנתר חשמלי המנוגן על ידי ג'ורג' מרטין כשלאחר מכן מצטרפת הגיטרה של לנון, כאשר שני הכלים מנוגנים לתוך "לזלי ספיקר" .
האפקט של הרמונית הקולות נוצר כתוצאה משילוב של שלושה טייקים כאשר בכל טייק מוקלטים שלושה קולות, והקולות וגיטרות הבס נכנסו במה שאלן פולאק קורא ה"גשר-הקטן".
השיר היה אחד מכמה שירים בודדים של הביטלס שכלל את סינתיסייזר המוג (הביטלס היו בין הראשונים להתנסות ביצירת רוקנרול עכשווי באמצעות מוג), אם כי הכלי שימש קודם לכן להקות נוספות, בעיקר להקות כמו הדלתות, סיימון וגרפונקל וההאבנים המתגלגלות. שימושה של הלהקה במוג עודד להקות רוק מתקדם רבות באותה תקופה להשתמש בכלי שהיה חדיש באותה תקופה לאחר השיר (אמרסון, לייק ופאלמר, יס ואחרים).
לפי לנון, הדמיון של השיר ליצירה סונטת אור הירח של בטהובן לא הייתה מקרית: "יוקו ניגנה את 'סונטת אור הירח' בפסנתר... שאלתי אותה 'האם את יכולה לנגן את התווים לאחור?' וכתבתי את השיר לפי המנגינה. המילים מדברות בעד עצמם... אין דמיון, אין התייחסויות מעורפלות.".
בנוסף לקונספט, גם האקורד החוזר בשיר - סי מינור, לקוח מ"סונטת אור הירח" של בטהובן.
השיר הוקלט 16 פעמים כשלבסוף הטייק ה-16 נבחר.

## ההקלטות
ההקלטה העיקרית הייתה בתאריך 1 באוגוסט 1969, הקלטת הקולות בנפרד ואיחודם לאחר מכן בתאריך 4 באוגוסט 1969, ושימוש בסינתיסייזר מוג על ידי האריסון בתאריך ה-5 באוגוסט 1969. לפיכך, זה היה השיר האחרון באלבום שהיה על קלטת, אם כי עוד היו קולות מופרדים שהיו מיועדים לשירים לא גמורים אחרים. גרסאות נוספות של השיר נמצאות באלבום האוסף Anthology 3 משנת 1996 ובאלבום הרימקסים Love משנת 2006.
בשתי הגרסאות הופיע השיר בגרסת א-קפלה (שירה בלבד, ללא ליווי כלי), אך בגרסת Love ישנה גם האטה בקצב ושילוב של צלילי ציוץ ציפורים.

## משתתפים
* ג'ון לנון - מוביל את ההרמוניה התלת-קולית (הקול הראשון), זמר מוביל וגיטרת קצב
* פול מקרטני - הקול השני, בס
* ג'ורג' האריסון - הקול השלישי, סינתיסייזר "מוג"
* ג'ורג' מרטין - צ'מבלו חשמלי (Electric spinet Bladwin harpsichord)
:השיר קיבל ביקורת פרטנית בספרו של מבקר המוזיקה איאן מקדונלד "Revolution in the Head: The Beatles' Records and the Sixties", שיצא ב-1994.

## מצעדים

## גרסאות כיסוי

## קישורים חיצוניים

* מילות השיר, באתר שירונט
* [קישור לשיר ב-[יוטיוב]]

## הערות שוליים

קטגוריה:שירי הביטלס
קטגוריה:שירי להקות
קטגוריה:שירים פסיכדליים
קטגוריה:שירים באנגלית
Katy Hudson

***Katy Hudson*** (בעברית: "**קייטי הדסון**") הוא אלבום אולפן של הזמרת האמריקאית קייטי פרי בו הופיעה תחת שם לידתה, קייטי הדסון. האלבום יצא לאור ב-23 באוקטובר 2001, כאלבום מוזיקה נוצרית שהוקלט על ידי חברת ההקלטות Red Hill.

## רשימת רצועות

## קישורים חיצוניים

קטגוריה:אלבומי בכורה מ-2001
קטגוריה:אלבומי קייטי פרי
סעודת משיח

**סעודת משיח** או **סעודת הבעל שם טוב** היא סעודה שמקיימים לקראת צאת היום האחרון של חג הפסח (שביעי של פסח בישראל; יום טוב שני של גלויות בחו"ל). בכמה חצרות חסידיות אחרות נוהגים לקיים בעת זו סעודה לציון הצלתו של הבעל שם טוב ביום זה, לפי המסורת החסידית.

רבי יוסף יצחק שניאורסון, השישי לשושלת חב"ד, מביא בשם אביו שהבעל שם טוב קרא כך לסעודה משום שביום זה מתגלה הארת המשיח.

## מנהגי הסעודה
למנהג חב"ד שותים בסעודה זו ארבע כוסות של יין, כמו בליל הסדר, על פי תקנת האדמו"ר רבי שלום דובער שניאורסון משנת תרס"ו. לפי רבי מנחם מנדל שניאורסון בעת שתיית הכוסות יש לכוון כי שתייתם קשורה עם הגאולה העתידה. חסידי חב"ד נוהגים ללכת בשביעי של פסח (בחוץ לארץ: באחרון של פסח) לבתי כנסיות שונים על מנת לערוך את הסעודה ביחד עם מתפללי בית הכנסת.

## סעודות באותו זמן בחוגים אחרים
בחלק מהחוגים מתקיימת באותו זמן סעודה בשמות אחרים. חלק מהאדמו"רים מקיימים לאחר תפילת מנחה את טיש **נעילת החג** (או לווית החג). בחסידות לעלוב נוהג האדמו"ר להאריך בסעודה עד שעה מאוחרת ביותר, ובסיומה מחלק "מצה לשמירה" לכל החסידים.

יש נוהגים לזמר בסעודה שירים מההגדה ומנהג סטוטשין לשיר את הפיוט "כי לו נאה כתר מלוכה". בחסידויות ברסלב, וילדניק ועוד סיפרו בסעודה את סיפור הצלתו של הבעל שם טוב ביום זה מטביעה בים בשעה שהיה בדרכו לארץ ישראל. 

הגאון מווילנה נהג לקיים סעודה באותו זמן, כמובא בספר "מעשה רב" שנדפס בתקצ"ב (1832): . הדברים מבוססים על שיטתו שישנה מצווה (למרות שאינה חובה) לאכול מצה בכל ימי הפסח, כעין מצוות ישיבה בסוכה בכל ימי חג הסוכות.

## לקריאה נוספת
* **מנהג ישראל תורה**, עמ' שלד
*  **[[נטעי גבריאל]] הלכות פסח חלק ג**', עמ' קכז

## קישורים חיצוניים
* כך החלה "סעודת משיח" סקירה על היסטורית המנהג בחב"ד, שבועון בית משיח גיליון 550
* מהי סעודת משיח? באתר בית חב"ד
* הרב שמעון ויצנהדלר, סעודת הבעל שם טוב וסעודת משיח, 'פנסאים' גיליון 13, ניסן תשע"ז, עמ' 12–21
* סעודת משיח וסיפור נסיעת הבעל שם טוב לארץ ישראל, באתר ציון רבי נחמן מברסלב.
* 

## הערות שוליים

קטגוריה:סעודות מצווה
קטגוריה:פסח
קטגוריה:חסידות חב"ד
קטגוריה:הבעל שם טוב
אדרעי

250px|ממוזער|אדרעי במפה מהמאה ה-17
**אֶדְרֶעִי** הוא יישוב מקראי שנכבש על ידי בני ישראל מידי עוג מלך הבשן, ומאוחר יותר נכלל בנחלת חצי שבט מנשה שהתיישב בעבר הירדן המזרחי.

## היסטוריה
אדרעי הייתה העיר הראשית של תת-מחוז ארגוב הישראלי שהוא חלק ממחוז הבשן, והייתה לפי המסורת עיר מוקפת חומה מימות יהושע בן נון (דברים ג', כפתור ופרח פרק ח'). העיר מוזכרת ברשימת ערי כנען המופיעה בפפירוס אנאסטאזי א. בזמן בית שני הייתה אדרעי מעיירות הספר המזרחי של ארץ ישראל שנכבשו על ידי ינאי המלך. היישוב היהודי באדרעי התקיים מאות שנים, ובתלמוד מובאת הלכה בשם האמורא רבי תנחומא אדרעיה.

שבט בני קינוקאע היהודי שגורשו על ידי המוסלמים מית'ריב התיישבו באדרעי. בדרעא נמצא משקוף מהמאה ה-8 עם כתובת עברית ומנורה. באדרעי הייתה גם מסורת כי נראתה שם האבן הגדולה שרצה עוג מלך הבשן לזרוק על משה (מסכת ברכות, פרק הרואה) ושכל הרואה אותה חייב לברך "שעשה לי נס במקום הזה".

רבי אשתורי הפרחי, שביקר במקום במאה ה-14 מצא בו קהילה יהודית. הוא כתב כי באדרעי נמצאים קברותיהם של אלדד ומידד.

## מיקום
שרידי העיר המקראית חבויים בתל שבתוך העיר הסורית דרעא של ימינו, ונמצאו בה חרסים מתקופת הברזל. בסביבה מצויות מערות גדולות. יש הסוברים כי אדרעי המקראית היא העיר אזרע בסמוך לדרעא.

## הערות שוליים

קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:נחלת שבט מנשה
רקוויזיט

שמאל|ממוזער|250px|אקדח – דוגמה לאביזר יד בהצגה**רקוויזיט** הוא אביזר בתיאטרון, אשר נהוג להגדירו ככל פריט שאינו רהיט, תלבושת או תפאורה, אבל כזה הנדרש בפעולת העלילה, נחוץ בהצגה ומסייע להתפתחותה.

הבחנה נוספת בין תפאורה לרקוויזיט נעוצה בשימוש באביזר על ידי שחקן בהצגה - אם השחקן אינו משתמש או נוגע באביזר, משמע שהאביזר יוגדר כחלק מהתפאורה.

## סוגי רקוויזיטים
קיימים שני סוגי אביזרים (רקוויזיטים) מובחנים:
* **אביזרי במה** – אביזרים קבועים על הבמה: תמונה, ספר, וילון, שטיח וכדומה.
* **אביזרי יד** – כאשר הרקוויזיט נישא, נאחז או מופעל על ידי שחקן בהצגה. לדוגמה: תיק, כלי נשק, מכתב, מסכה ועוד.
## דוגמה לשימוש ברקוויזיט בהצגה
במחזה "מקבת'" של ויליאם שייקספיר משנת 1606 (לערך), אחד הרקוויזיטים הוא במרכז העלילה ומוביל אותה: דף הנייר משמש כרקוויזיט מרכזי לגלגול הסיפור ולהבנת המהפך שמתחולל בליידי מקבת', כיוון שהוא חושף בפני הצופים את דמותה האמיתית, ראשית כאישה חתרנית ובהמשך כאישה ההופכת קורבן למעשה הזוועה שעודדה. בסצנה הראשונה והאחרונה בה ליידי מקבת' מופיעה, היא אוחזת בדף נייר המסמל באופן אירוני את המחולל של סיפור הזוועה – המכתב שעודד אותה לדחוף את בעלה לרצח ומעשה זוועה – בעקבות נבואת המכשפות כי מקבת' יהיה מלך. אותו המכתב מחולל שיגעון ומוות של דמות סהרורית חסרת שינה כשהוא הופך לרעל במוחה על מעשה הזוועה שעודדה, ומתוך שינה היא מוציאה דף נייר וכותבת בו דברים, בחזרתיות אין קץ.

## לקריאה נוספת
* ז' הייזנר וק' חזקיה, **החוויה התאטרונית: מבוא לדרמה ולתיאטרון**, האוניברסיטה הפתוחה, 2006

## קישורים חיצוניים

* הספר החוויה התיאטרונית: מבוא לדרמה ולתיאטרון, באתר פאר
* Classic Literature Library – גרסת HTML של המחזה מקבת' 
* shakespeareNet – תקציר המחזה מקבת', סצנה אחר סצנה 
* Macbeth – ויליאם שייקספיר, מקבת', תרגום לעברית: דורי פרנס, באתר "שייקספיר ושות'"

קטגוריה:תיאטרון
קטגוריה:אמנות הבמה
דבוצ'קה

**דבוצ'קה** **(DeVotchKa)** הוא הרכב אנסמבל ייחודי המושפע מתרבויות אתניות שונות ברחבי העולם. ההשפעה ניכרת במוזיקה הצוענית, מוזיקה יוונית, מוזיקה סלאבית, סגנון הבולרו הספרדי והמריאצ'י המקסיקני. ההרכב משלב סימולטנית מוזיקת עולם עם מוזיקת פאנק רוק (Punk rock) ופולק אמריקאי. מקור השם דבוצ'קה ברוסית (девочка) ומשמעו "נערה".

ההרכב הוקם על ידי ניק אורטה בעיר דנוור ב-1997. ניק אורטה ידוע גם בקריירת הסולו שלו ביצירת פסקולים לסרטים (ביניהם פסקול הסרט "אני אוהב אותך פיליפ מוריס" בכיכובו של ג'ים קארי). אורטה שר ומנגן במספר כלים בנוסף לגיטרה (חצוצרה, בוזוקי, טרמין ופסנתר). חברי הרכב נוספים הם טום הגרמן (כינור, אקורדיון, ופסנתר), הזמרת
ג'יני שרודר (קונטרבס, סוזאפון וחליל) ושון קינג (כלי הקשה וחצוצרה).

## קישורים חיצוניים

* 

קטגוריה:להקות פולק רוק
קטגוריה:מוזיקת עולם
קטגוריה:רביעיות מוזיקליות
קטגוריה:להקות שהוקמו בשנת 1997
Paranoid (שיר של קניה וסט)

**Paranoid** הוא שיר של אמן ההיפ הופ האמריקאי קניה וסט, בשיתוף זמר ה-R&B, מיסטר האדסון. הוא יצא ב-24 במרץ 2009, בתור הסינגל הרביעי והאחרון מאלבום הסטודיו הרביעי של וסט, 808s & Heartbreak. השיר הופק על ידי וסט בשיתוף ג'ף באסקר ופט פלין, בזמן ששלושתם כתבו את השיר ביחד עם הראפר *קונסיקוונס* ו*[[קיד קאדי]]*. בזמן שהשתתף בשיר, חתם מיסטר האדסון בחברת התקליטים של וסט, GOOD Music.

## וידאו קליפ
הווידאו קליפ לשיר צולם בהוואי בו זמנית עם הקליפ לשיר Amazing. בריאיון עם וסט בפסטיבל הסרטים טרייבקה, הודיע כי הזמרת ריהאנה תופיע בקליפ לשיר ותוביל אותו. וסט אמר על העבודה עם ריהאנה כי "היא הבחורה הפרנואידית שלי בווידאו. היא כישרון מדהים. שיתוף פעולה איתה הוא תמיד תענוג!". הקליפ דלף לאינטרנט ב-27 במאי 2009, ולמחרת הודיע וסט בבלוג הרשמי שלו כי הווידאו שהודלף היה גרסה לא גמורה, והוא העלה לבלוג מספר צילומי מסך של הגרסה הסופית. הנחת היסוד של הקליפ נעוצה בפנטזיה המתרכזת סביב מצבה הנפשי הפרנואידי של ריהאנה, שגרם לה לחוות רצף חלומות סוריאליסטי. וסט פרסם את הקליפ ב-3 ביוני 2009, מיסטר האדסון לא מופיע בו פיזית.

## הצלחה
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-40 מיליון.

## גרסאות כיסוי
* ב-2010 פרסמה להקת הפופ רוק היפנית דה סוזן  גרסת כיסוי לשיר.
*ב-2016 ביצע הזמר ברייסון טיילר רמיקס לשיר.
* ב-2018 ביצעה הזמרת האמריקאית-קולומביאנית קאלי אוצ'יס את השיר בטקס הלייב של BBC.

## קישורים חיצוניים

* הקליפ לשיר *Paranoid* באתר יוטיוב.

## הערות שוליים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי קניה וסט
קטגוריה:וידאו קליפים בשחור-לבן
קטגוריה:שירי גל חדש
קטגוריה:שירי סינת'-פופ אמריקאיים
קטגוריה:סינגלים בהוצאת רוק-א-פלה רקורדס
The Prophet: The Best of the Works

**The Prophet The Best Of The Works Front.jpg** הוא אלבום אוסף של הראפר האמריקאי טופאק שאקור, לאחר מותו בשנת 1996. האלבום יצא בשנת 2003 על ידי חברת התקליטים Death Row Records. הוא כולל מספר שירים מהאלבומים All Eyez on Me, Thug Life: Volume 1 ו-The Don Killuminati: The 7 Day Theory.

## רשימת השמעה
# Only God Can Judge Me
# Just Like Daddy
# Me and My Girlfriend
# Against All Odds
# Tradin' War Stories
# Skandalouz
# 2 of Amerikaz Most Wanted
# To Live & Die in LA
# California Love
# Pour Out a Little Liquor
# Life of an Outlaw
# All Eyes on Me
# Wanted: Dead Or Alive
# Starin' Through My Rear View

## קישורים חיצוניים

קטגוריה:אלבומי טופאק שאקור
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
כרעם ביום בהיר

**כרעם ביום בהיר** הוא ביטוי עברי המתאר אירוע בלתי-צפוי, שהתחולל במפתיע, בדומה להפתעה שיעורר רעם אם יישמע ביום בהיר, נטול עננים. 

דוגמאות:
* בשנת 1900 סיפר העיתון "המגיד" לקוראיו: "כרעם ביום בהיר באה אלינו השמועה מאודיסה, כי בתי הספר נסגרים".
* ביום שבו נודע על מעצרו של ישראל בר, איש אמונו של דוד בן-גוריון, כחשוד בריגול פתח מאמר המערכת של "מעריב" במילים: "כרעם ביום בהיר נפלה עלינו הידיעה על מעצרו של ישראל בר והאשמתו בריגול לטובת מדינה זרה, אשר יחסיה עם אויבינו בנפש הם הדוקים ביותר." 

ביטוי סלנג בעל משמעות קרובה הוא "נפל מהשמים".

באנגלית משמש למטרה זו ביטוי בעל אופי דומה, "Out of the Blue", שניתן לתרגמו מילולית כ"מן הכחול", כאשר המילה blue (כחול) בביטוי מרמזת לשמים הכחולים מהם לא מצפים לדבר מה בלתי שגרתי. צורה מאורכת יותר של האמרה, שבה משמעות המילה blue בהירה ומפורשת יותר, היא out of the clear blue sky (מתוך שמי התכלת הבהירים; או הווריאציה הקלה out of a clear blue sky, מתוך שמי תכלת בהירים). 

## קישורים חיצוניים

## הערות שוליים

קטגוריה:מילים וביטויים בעברית
קטגוריה:רעם
Papa'z Song

**Papa'z Song** הוא שיר של הראפר האמריקאי טופאק שאקור. יצא כסינגל הרביעי והאחרון מתוך אלבום הסטודיו השני של שאקור, Strictly 4 My N.I.G.G.A.Z. השיר הגיע בשיאו למקום ה-24 במצעד שירי הראפ של הבילבורד ולמקום ה-87 במצעד הבילבורד הוט 100. בשיר משתתף מופרים שאקור, אחיו החורג והמבוגר של שאקור, בנו של מוטולו שאקור.

## רשימת השמעה
# Papa'z Song
# Dabastard's Remix
# Vibe Tribe Remix
# Peep Game
# Cradle To the Grave

## קישורים חיצוניים

קטגוריה:שירי טופאק שאקור
קטגוריה:שירים באנגלית
קטגוריה:שירים על אבות
קטגוריה:שירי היפ הופ אמריקאיים
קטגוריה:סינגלים בהוצאת אינטרסקופ רקורדס
So Many Tears

**So Many Tears** הוא שיר של הראפר האמריקאי, טופאק שאקור. הוא יצא לאור בתור הסינגל השני והרצועה הרביעית מתוך אלבום הסטודיו השלישי של שאקור, Me Against the World. הוא ידוע בתור אחד השירים העצובים ומלאי הרגש של שאקור, כפי שהוא שר על הכאב וסבל שעבר. לשיר יצא קליפ, אך היות שבאותו זמן שהה שאקור בכלא הוא לא הופיע בקליפ מלבד מספר תמונות שלו. ההרמוניה של השיר היא סימפול משירו של סטיבי וונדר, *That Girl*. השיר הגיע בשיאו למקום ה-6 במצעד שירי הראפ בארצות הברית ולמקום ה-44 במצעד הבילבורד הוט 100.

*So Many Tears* נכלל גם באלבום האוסף של שאקור, Greatest Hits בשנת 1998.

השיר הושמע בסרט הדוקומנטרי *Bastards of the Party*, המציג את היריבות בין כנופיית בלאדס לכנופיית קריפס.

## רשימת השמעה
# So Many Tears
# So Many Tears (רמיקס Key of Z)
# So Many Tears (רמיקס Reminizim')
# Hard to Imagine
# If I Die 2Nite

## קישורים חיצוניים

קטגוריה:שירי טופאק שאקור
קטגוריה:שירי היפ הופ אמריקאיים
קטגוריה:סינגלים בהוצאת אינטרסקופ רקורדס
ישר אוילר

שמאל|ממוזער|350px|ישר אוילר מסומן באדום. עובר דרך מפגש התיכונים (בכחול), הגבהים (בירוק) והאנכים האמצעיים (בצהוב-חום)
בגאומטריה, **ישר אוילר** הוא ישר מיוחד שמוגדר למשולש כלשהו. הוא קרוי על שמו של לאונרד אוילר שגילה אותו והוכיח את קיומו ב-1765.

ישר אוילר עובר במספר נקודות חשובות: מפגש התיכונים, מפגש הגבהים ומפגש האנכים האמצעיים. נוסף על כך, נמצאות עליו גם מרכז מעגל תשע הנקודות, ונקודות נוספות.

ישר אוילר מתנוון ואינו מוגדר עבור משולש שווה-צלעות, כי בו כל ארבע הנקודות מתלכדות.

## הוכחות

### הוכחה להימצאות מפגש הגבהים
נוכיח גם ש-3 הגבהים נפגשים בנקודה. נסמן את מפגש האנכים האמצעים ב-O ואת מפגש התיכונים ב-M.

נסמן את H כנקודה על המשך הקרן מ-M ל-O כך ש-|MO|=2|OH|. נעביר תיכון מ-A שעובר דרך M, ופוגש את צלע BC בנקודה 'A. נשים לב כי |A'M|=2|MA| בגלל שמפגש תיכונים חוצה תיכון ביחס 1:2. לכן, \triangle A'OM \sim \triangle AHO לפי זווית משותפת ויחס של 1:2. לכן, BC\perp A'O \| AH כי A'O אנך אמצעי ל-BC. אז, AH אנך ל-BC. בצורה דומה לשאר הצלעות, וכך נקבל ש-H מפגש הגבהים, ו-O, M, H על ישר ביחס 1:2.

## קישורים חיצוניים

* 

קטגוריה:גאומטריה
קטגוריה:משולש
קטגוריה:לאונרד אוילר
קטגוריה:משפטי קוליניאריות
Ghetto Gospel

**Ghetto Gospel** הוא שיר של הראפר האמריקאי טופאק שאקור. הגרסה המפורסמת והמצליחה ביותר של השיר יצאה לאור באפריל 2005 כסינגל השני מהאלבום "Loyal to the Game", שיצא לאור בדצמבר 2004, לאחר מותו של שאקור. מפיק האלבום, אמינם, שילב בפזמון השיר דגימה משירו של הזמר אלטון ג'ון "Indian Sunset" . גרסה זו זכתה להצלחה רבה והגיעה בשיאה למקום הראשון במצעד הסינגלים הבריטי ולמקום השלישי בקטגוריית 100 הלהיטים של אירופה במצעד הבילבורד.

השיר נכתב על ידי שאקור כזעקה ל"קץ המלחמה ברחובות", בהתייחס לחוסר החשיבות בהבדל בין הגזעים ולעוני ברחובות. "Ghetto Gospel" היה השיר היחידי מהאלבום "Loyal to the Game" שזכה לווידאו קליפ. בסוף הקליפ יש הודעה מאמו, אפני שאקור, שאומרת "Remember to keep yourself alive, there is nothing more important than that" ("זכור להשאיר את עצמך בחיים, אין דבר חשוב יותר מזה").

## הגרסה המקורית
כשטופאק הקליט את השיר הוא הועיד אותו לאלבום האוסף בנושא חג המולד "A Very Special Christmas 2" שמ־1992, אומנם בשל בעיות משפטיות השיר לא נכנס לאלבום לבסוף, ומעולם לא יצא לאור. לגרסה המקורית קצב מהיר בהרבה מזה שבגרסה של אמינם, והיא כוללת בית שלישי ורביעי שלא הופיעו ברמיקס של אמינם. היא לא כוללת את הדגימה משירו של ג'ון (כאמור – יוזמה של אמינם), אלא דגימה משירה של טרייסי צ'פמן, "Crossroads". גרסה זו הופקה על ידי , שהפיק חלק משני אלבומי הסטודיו הראשונים של שאקור, "" ו-"".

## הגרסה של אמינם
מלבד שינוי הקצב והסרת שני בתים, עשה אמינם עבודה מורכבת עם שירו של אלטון ג'ון "Indian Sunset". הוא חתך וצירף שורות ממקומות שונים בשיר. הפזמון החוזר כפי שמופיע ברמיקס שלו לא קיים כחטיבה אחת בשיר של ג'ון.

את השורה:
Those who wish to follow me I welcome with my hands(את אלה שבאים בעקבותי, אקבל בברכה בידיי)

צירף אמינם עם שורה אחרת:
And the red sun sinks at last into the hills of gold(והשמש האדומה שוקעת לבסוף לתוך גבעות של זהב)

השיר מתאר את חייו של לוחם אינדיאני, עד מותו בקרב. סוף זה לא התאים לנרטיב השיר של טופאק על סיום מלחמה ברחובות, ולכן עשה אמינם מניפולציה בפזמון.
הוא חצה את השורה הבאה משירו של ג'ון:

And peace to this young warrior comes with a bullet hole(ושלום ללוחם הצעיר הזה, מגיע עם קליע רובה. כלומר הלוחם מת)

וחיבר את החצי הראשון שלה עם החצי השני של השורה:
Where the buffaloes graze in clover fields without the sound of guns(כשתאואים רועים בשדות תלתן, ללא צליל רובים)

כדי לקבל:
And peace to this young warrior without the sound of guns(ושלום ללוחם הצעיר הזה, ללא צליל רובים).

**תגובת אלטון ג'ון לרמיקס**
בשיחה משותפת עם המפיק והמוזיקאי מיילו  הביע ג'ון את התפעלותו מהשילוב שעשה אמינם עם "Indian Sunset": .

## היסטוריית מצעדים

## נתוני מכירות

## קישורים חיצוניים

*מילות השיר "Indian Sunset" של אלטון ג'ון באתר azlyrics.com

## ביאורים

## הערות שוליים

קטגוריה:שירי טופאק שאקור
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים שהופקו על ידי אמינם
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
אפרומן

**ג'וזף אדגר פורמן** (באנגלית: **Joseph Edgar Foreman**; נולד ב-28 ביולי 1974) הידוע בשם הבמה **אפרומן** (Afroman) הוא ראפר ומוזיקאי אמריקאי.

אפרומן מוכר בעיקר בזכות שירו המצליח  שזכה לפרסום ברחבי העולם ואף הגיע למקום הראשון במצעדי הפזמונים בבריטניה, אוסטרליה וגרמניה והיה מועמד לפרס גראמי.

## דיסקוגרפיה
* My Fro-losophy (1998) 
* Because I Got High (2000)
* Sell Your Dope (2000) 
* The Good Times (2001) 
* Afroholic... The Even Better Times (2004) 
* Jobe Bells (2004)
* 4R020 (2004)
* The Hungry Hustlerz Starvation Is Motivation (2004)
* Drunk 'n' High (2006)
* A Colt 45 Christmas (2006)
* Waiting to Inhale (2008)
* Greatest Hitz Live (2008) 
* Frobama Head of State (2009)

## קישורים חיצוניים

* 

קטגוריה:ראפרים אמריקאים
קטגוריה:גיטריסטים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1974
תיאודור נלדקה

**תיאודור נלדקה** (בגרמנית: **Theodor Nöldeke**; 2 במרץ 1836 - 25 בדצמבר 1930) היה מזרחן גרמני.

## ביוגרפיה
נלדקה נולד בהמבורג, למד באוניברסיטאות גטינגן, וינה, ליידן וברלין.

ב-1859 זכה בפרס מטעם האקדמיה הצרפתית "Académie des Inscriptions et Belles-Lettres" על ספרו על ההיסטוריה של הקוראן ובשנה שאחרי-כן הוא הוציא מהדורה מתוקנת שלו בגרמנית (Geschichte des Korans) ופרסמו עם תוספות בגטינגן. ב-1861 החל להורות באוניברסיטת גטינגן ושלוש שנים אחרי-כן הוא התמנה לפרופסור שלא מן המניין. ב-1868 התמנה לפרופסור מן המניין באוניברסיטת קיל וב-1872 הופקד על הקתדרה לשפות מזרחיות באוניברסיטת שטרסבורג, ממנה פרש לגמלאות ב-1906.

נלדקה חקר נושאים רבים ומגוונים, אולם עבודתו התמקדה בשני תחומים עיקריים, בהם גם זכתה עבודתו בפרס: שפות שמיות ותרבויות האסלאם. בעוד רוב עבודתו (לשם דוגמה ספריו "Grammatik der neusyrischen Sprache" (1868), "Mandäische Grammatik", ותרגומו מערבית למוחמד אבן ג'ריר אל-טברי  (1881–1882)) נועדה למומחים, הרי שרבים מספריו עשויים לעניין את הקורא המשכיל. 

כמה ממחקריו של נלדקה כלולים בספר "The Origins of The Koran: Classic Essays on Islam’s Holy" בעריכתו של אבן וראק (Ibn Warraq).

אחדים ממאמריו הופיעו לראשונה באנציקלופדיה בריטניקה, ומאמרו על הקוראן, ביחד עם מאמרים נוספים, התפרסם מחדש בכרך שנקרא "Oriental Sketches". המאמרים הדנים בממלכת פרס ראו אור מחדש בכרך הגרמני "Aufsätze zur persischen Geschichte" (לייפציג, 1887).

מבין תלמידיו הידועים ניתן להזכיר את צ'ארלס קאטלר טורי (Charles Cutler Torrey) ואת פרידריך זכריאס שוואלי (Friedrich Zacharias Schwally).

## ביבליוגרפיה נבחרת

* *Das Leben Mohammeds* (1863)
* *Beiträge zur Kenntnis der Poesie der alten Araber* (1864)
* *Die alttestamentliche Literatur* (1868)
* *Untersuchungen zur Kritik des Alten Testaments* (1869)
* *Geschichte der Perser und Araber zur Zeit der Sasaniden. Aus der arabischen Chronik des Tabari übersetzt* (1879)
* *Reste Arabischen Heidentums* (1887)
* *Zur Grammatik des klassischen Arabisch* (1896)
* *Fünf Mo'allaqat, übersetzt und erklärt* (1899–1901)
* Articles in the *Encyclopaedia Biblica* (1903)
* *Beiträge zur semitischen Sprachwissenschaft* (1904)
* ''Compendious Syriac Grammar (1880, 1888, 1904 [translation])


## קישורים חיצוניים

* Marco Frenschkowski:  Nöldeke, Theodor בתוך Biographisch-Bibliographisches Kirchenlexikon (BBKL). Bd. 6, Herzberg 1993, , Sp. 979–983. (German)
* 
* 
* 

קטגוריה:בלשנים ולשונאים גרמנים
קטגוריה:מזרחנים גרמנים
קטגוריה:בוגרי אוניברסיטת גטינגן
קטגוריה:בוגרי אוניברסיטת ברלין
קטגוריה:גרמנים שנולדו ב-1836
קטגוריה:גרמנים שנפטרו ב-1930
הקונגרס הערבי הלאומי הראשון

**הקונגרס הערבי הלאומי הראשון** (בערבית: **المؤتمر العربي الأول** - תעתיק לעברית: **אלמאתמר אלערבי אלאול**) היה כינוס ראשון של התנועה הלאומית הפאן ערבית שהתקיים בפריז בשנת 1913. הקונגרס התקיים באולם החברה הגאוגרפית הצרפתית בשדרות סן ז'רמן 184 בין ה-18 ל-23 ביוני 1913. הקונגרס התקיים על רקע עליית הטורקים הצעירים לשלטון באימפריה העות'מאנית ב-1908 ושקיעת האימפריה, עליית הציונות והתעוררות התנועה הערבית הלאומית. המתכנסים קראו ליצירת אומה ערבית עצמאית בשטחי "סוריה הגדולה", עיראק, ארץ ישראל ומצרים.

## המשתתפים
בראש המארגנים ניצבו אנשי תנועת אל-פתאת (החברה הערבית הצעירה, נוסדה בפריז ב-1911) ובהם עווני עבד אל-האדי ורפיק אל-תמימי הפלסטינים, ג'מיל מרדם הסורי ותאופיק א-סוודי מעיראק.

בין המשתתפים הנוספים ניתן למנות את רשיד רידא מקהיר, נג'יב עזורי, מייסד "הליגה הערבית הפטריוטית" ועיזאת דראוזה מג'מאעין שליד שכם. כמו כן הוזמן והשתתף בדיונים נציג התנועה הציונית בקושטא ויקטור יעקובסון, אשר ביקש לראות את הציונות משגשגת בארץ ישראל לצד אמנסיפציה ערבית מחוץ לארץ ישראל כחלק מתחיית המזרח שלא על חשבון האימפריה העות'מאנית ומתוך הבנות עמה. לעומת זאת, יגאל סרנה, ברומן היסטורי דוקומנטרי "סוכן מפוקפק", שכתב על אודות סמי הוכברג, טוען שהוכברג הוא זה שהיה המשקיף הציוני היחיד בדיוני הקונגרס.

## החלטות הקונגרס והשפעתו
לדברי ההיסטוריון הפלסטיני רשיד ח'אלידי כללו החלטות הקונגרס את דרישות בעלות נופך לאומי משלטונות האימפריה העות'מאנית כגון דרישה להגדיר את השפה הערבית כשפה הרשמית בארצות הלבנט (במקום הטורקית), דרישה להציב את החיילים הערבים בצבא האימפריה לשירות בארצותיהם ודרישה לכונן ממשלת נציגים לניהול ענייניהן הפנימיים של המדינות הערביות. עם זאת, בולטת בהיעדרה דרישה לעצמאות.

לאחר נעילת הקונגרס הבטיחה הממשלה העות'מאנית להנהיג מספר תיקונים ברוח החלטות הקונגרס, כמו כן מינתה מספר אישים ערביים לאומיים למשרות במנגנון ובסנאט. הדבר יצר פילוג עמוק בין הלאומנים הקיצוניים בתנועת אל-פתאת לבין המתונים שהסכימו לוויתורים הקלים שהחילה הממשלה העות'מאנית.

לקונגרס לא הייתה השפעה מרחיקת-לכת. פרוץ מלחמת העולם הראשונה, גירוש האימפריה העות'מאנית משטחי הלבנט והצהרת בלפור שהבטיחה בית לאומי לציונות בחסות המנדט הבריטי שינו את כיוונה של התנועה הלאומית הערבית והכריחו אותה להתמודד אם אתגרים חדשים שמתכנסי הקונגרס לא צפו.

## ראו גם
* הקונגרס הלאומי הסורי
* הקונגרס הערבי-פלסטיני
* התנועה הלאומית הפלסטינית

## לקריאה נוספת

* Albert Hourani, **Arabic Thought in the Liberal Age, 1798-1939**, London, 1962, pp. 284-285.
* Rashid Khalidi, **British Policy Towards Syria and Palestine**, London, Ithaca Press. pp. 310


## הערות שוליים

קטגוריה:לאומיות פאן-ערבית
קטגוריה:כנסים
קטגוריה:1913
קטגוריה:האימפריה העות'מאנית
יונתן מלכא

**יונתן מלכא** (נולד ב-2 בנובמבר 1986), הוא ספורטאי ישראלי המתחרה בענף הטריאתלון במרחקים האולימפיים (1.5 ק"מ שחייה, 40 ק"מ רכיבת אופניים, 10 ק"מ ריצה).

## ביוגרפיה
מלכא שנולד בעיר אילת החל להתחרות בטריאתלון בגיל 10. לאחר שזכה במספר תחרויות נוער מקומיות בישראל, החל להתאמן באופן מקצועי יותר, הצטרף למועדון "איילות", ובשנת 2004 זכה לראשונה באליפות ישראל לנוער בטריאתלון.

בשנת 2005 השלים זכייה שנייה ברציפות בתואר אלוף ישראל לנוער וזכה במדליית הזהב במשחקי המכביה לנערים. בהמשך, צורף לסגל העתודה האולימפית של ישראל והחל להתחרות בסבב המקצועני הבינלאומי. באותה שנה עבר להתגורר בקריית חיים ולהתאמן תחת הדרכתם של מאמן השחייה ערן גורל ומאמן הטריאתלון הבריטי גלן קוק.

בשנת 2007 סיים במקום ה-15 באליפות אירופה בטריאתלון עד גיל 23. לאחר הישגו צורף לסגל ההכנה לאולימפיאדת לונדון 2012 של הוועד האולמפי הישראלי

בשנת 2009 הגיע למקום ה-5 בטריאתלון הבינלאומי של פוקט, תאילנד.

בשנת 2010 השיג ניקוד במספר תחרויות בינלאומיות ונכנס לרשימת הדירוג המקצוענית של איגוד הטריאתלון העולמי.

במהלך השנים ניצח מלכא עשרות תחרויות ריצה וטריאתלון בארץ ובחול והיה שותף להקמת מועדון הריצה "ריאקשן", שהוקם על מנת לקדם את הספורט האירובי בישראל ולהעלות את המודעות לשילוב ריצה ופעילות גופנית אירובית בקרב האוכלוסייה.

בשנת 2012 נבחר למאמן הריצה של חברת נייקי ישראל

## קישורים חיצוניים

* 
* 
* ריאיון עם הספורטאי באתר כושר ישראל

קטגוריה:טריאתלטים ישראלים
קטגוריה:מאמני ספורט ישראלים
קטגוריה:ישראלים שנולדו ב-1986
אדוארד מאייר

**אדוארד מאייר** (בגרמנית: **Eduard Meyer**; 25 בינואר 1855 - 31 באוגוסט 1930) היה היסטוריון גרמני.

## ביוגרפיה
מאייר נולד בהמבורג ולמד ב-Gelehrtenschule des Johanneums ואחר-כך באוניברסיטאות בון ולייפציג. אחרי שסיים את לימודיו, שהה שנה אחת באיסטנבול. ב-1879 הוא התמנה למרצה באוניברסיטת לייפציג. הוא התמנה לפרופסור להיסטוריה עתיקה בורוצלב ב-1885, באוניברסיטת האלה-ויטנברג ב-1889 ובאוניברסיטת הומבולדט ב-1902. הוא שימש כפרופסור אורח באוניברסיטת הרווארד ב-1909. מאייר זכה לתואר דוקטור לשם כבוד מאוניברסיטאות אוקספורד, סנט אנדרוז, פרייבורג ושיקגו.

## כתביו
עבודתו העיקרית היא *Geschichte des Altertums*  (1884-1902; המהדורה השלישית, 1913) הוא גם פרסם את הספרים הבאים: 

* *Forschungen zur alten Geschichte* (1892-1899)
* *Untersuchungen zur Geschichte der Gracchen* (1894)
* *Wirtschaftliche Entwicklung des Altertums* (1895)
* *Die Entstehung des Judentums* (1896)
* *Zur Theorie und Methodik der Geschichte* (1902)
* *Israeliten und ihre Nachbarstämme* (1906)
* *Theopomps Hellenika* (1909)
* *Der Papyrosfund in Elephantine* (1912)
* *Ursprung und Geschichte der Mormonen* (1912)

הוא גם כתב ערכים בEncyclopaedia Biblica (1903) ובמהדורה האחת-עשרה של אנציקלופדיה בריטניקה.

## לקריאה נוספת
* מאמר זה נלקח מ-New International Encyclopedia שהיא כיום ברשות הציבור.

* המאמר מבוסס על הערך "Meyer, Eduard", באנציקלופדיה אמריקנה, 1920 שהיא כיום ברשות הציבור.

## קישורים חיצוניים

* הטקסט המלא של ספרו של מאייר Geschichte des Altertums (ההיסטוריה של העת העתיקה)
* 

קטגוריה:ערכים שבהם תבנית בריטניקה אינה מתאימה
קטגוריה:חוקרי העת הקלאסית
קטגוריה:היסטוריונים גרמנים
קטגוריה:סגל אוניברסיטת ברלין
קטגוריה:בוגרי אוניברסיטת לייפציג
קטגוריה:בוגרי אוניברסיטת בון
קטגוריה:סגל אוניברסיטת לייפציג
קטגוריה:מקבלי תואר דוקטור לשם כבוד מאוניברסיטת אוקספורד
קטגוריה:גרמנים שנולדו ב-1855
קטגוריה:גרמנים שנפטרו ב-1930
איזיצ'יפ

**איזיצ'יפ סמיקונדקטור בע"מ** (באנגלית: **EZchip Semiconductor**) הייתה חברת טכנולוגיה ישראלית המתמחה בתכנון ופיתוח מעבדים משולבים לשימוש ברשתות תקשורת מהירה. איזיצ'יפ הייתה חברה ציבורית ומניותיה נסחרו בנאסד"ק ובבורסה לניירות ערך בתל אביב. איזיצ'יפ הפסיקה להתקיים כחברה עצמאית בעקבות מיזוגה לתוך מלאנוקס בתחילת 2016. לפני המיזוג הייתה כלולה מניית החברה במדד תל אביב טק-עילית ובמדד תל אביב 100.
מטה החברה שכן ביקנעם עילית.
## היסטוריה
איזיצ'יפ סמיקונדקטור הוקמה בשנת 1999 במקור כחברת הבת של חברת "לאנאופטיקס", חברה שהוקמה בשנת 1990 על ידי אלי פרוכטר ואלי הארי. פרוכטר והארי עבדו קודם בחברת "פיברוניקס", אחת החברות הראשונות בעולם שפיתחה טכנולוגיה לתקשורת על סיבים אופטיים, אך כשלה מבחינה עסקית. "לנאופטיקס" פיתחה מערכות לתקשורת נתונים בתקן Token ring, זכתה להצלחה ראשונית והונפקה בנאסד"ק ובבורסה לניירות ערך בתל אביב ב-1992. אולם בהמשך התקשתה בתחרות מול חברת סיסקו האמריקאית, בנוסף הפך תקן אתרנט לתקן המוביל בתקשורת נתונים, והוחלט על ארגון מחדש כולל הקמת חברות הזנק במסגרת החברה, על בסיס פיתוחים חדשים עליהם עבדה. בנוסף נכנסה להשקעה בחברה "קומסור", קרן הון סיכון של חברת קומברס ואיל ההון ג'ורג' סורוס.

"איזיצ'יפ" הוקמה ונוהלה על ידי אלי פרוכטר, ועסקה בפיתוח מעבדי רשת, המוטמעים בתוך הנתבים ומאפשרים הגברה משמעותית של כמות המידע ומהירות העברתו. פרוכטר סבר שעדיף לחברה להתמקד בפיתוח ושיווק רכיבים לנתבים, שאותם תמכור לספקים אחרים ולא במערכות שלמות בהם היה תחרות קשה. בין לקוחותיה היו: סיסקו, היולט פקארד, לוסנט, אריקסון, ECI Telecom וג'וניפר נטוורקס. באוקטובר 2000, גייסה ממשקיעים שונים 22 מיליון דולר לפי שווי של 122 מיליון דולר. אחר כך הגדילה "לנאופטיקס" שוב את חלקה ב"איזיצ'יפ".

בשנת 2008 מוזגה לתוך חברת לאנאופטיקס, ששינתה את שמה באופן רשמי לאיזיצ'יפ.

באמצע 2011 חנכה החברה מרכז פיתוח בקריית גת.

ביולי 2014, רכשה את החברה האמריקאית TILERA בתמורה לכ-130 מיליון דולר.

במאי 2015 נקלעה החברה למשבר, לאחר שהלקוחה הגדולה ביותר שלה, חברת "סיסקו", הודיעה שהיא לא מתכננת להשתמש בדור הבא של המעבדים של "איזיצ'יפ", אלא לפתח בעצמה מעבדים דומים. ושווי השוק של החברה בבורסה ירד במחיצת משיא של כמיליארד דולר.

ב-30 בספטמבר 2015 הוכרז כי איזיצ'יפ תימכר לחברת מלאנוקס. אולם השלמת העסקה התעכבה, לאחר שמספר משקיעים העבירו ביקורת על השווי לפיו נמכרת החברה. המיזוג הושלם ב-23 בפברואר 2016, ובעקבותיו התמזגה איזיצ'יפ לתוך מלאנוקס וחדלה להתקיים כחברה עצמאית.

## קישורים חיצוניים
* 
* 
* 
* 

## הערות שוליים

קטגוריה:תעשיית השבבים בישראל
קטגוריה:חברות שנסחרו בבורסה לניירות ערך בתל אביב
קטגוריה:חברות ישראליות שנסחרו בנאסד"ק
קטגוריה:חברות ישראליות שעשו אקזיט
קטגוריה:יקנעם עילית: חברות
משפחת קרליץ

**משפחת קרליץ** היא משפחה יהודית ליטאית, שהצמיחה מתוכה רבנים וגדולי תורה ידועים בליטא ובארץ ישראל, ובראשם החזון איש.

שם המשפחה "קרליץ" (ביידיש: **קארעליץ**) לקוח משם העיירה קורליץ (בפולנית: Korelicze, כיום בבלארוס), שמעיד כנראה כי אבות המשפחה הגיעו משם. בדורות האחרונים ישבו בני המשפחה בעיירה קוסובה שבמחוז הורדנה (כיום בבלארוס).

ראש המשפחה היה , בן המאה ה-18, שהיה חתן אחותו של הרב אריה לייב הלוי אפשטיין בעל "הפרדס" ויורשו ברבנות העיר קניגסברג. הרב שמשון היה צאצא של הרב שמשון אב"ד קרמניץ, אחיו של המהר"ל מפראג, ונקרא על שמו.

נכדו של הרב שמשון, רבה של קניגסברג, היה הרב שמריהו קרליץ. בנו הוא הרב שמשון קרליץ – אביו של הרב שמריהו יוסף קרליץ, שכיהן כרבה של קוסובה ונחשב כאבי משפחת הרבנים לבית קרליץ. אשתו של הרב שמריהו יוסף קרליץ היא צאצאית ישירה של הרב אריה לייב הלוי אפשטיין, בעל "הפרדס", מגדולי הרבנים והמקובלים במזרח אירופה במאה ה-18.

## אילן יוחסין

## דור ראשון
* הרב **[[שמריהו יוסף קרליץ]]** נישא לראשה-לאה קצנלנבוגן, בתו של הרב שאול קצנלנבוגן. נולדו להם חמישה עשר ילדים, אולם שישה מהם לא האריכו ימים ונפטרו בחייהם.

## דור שני
**בני הרב שמריהו יוסף קרליץ:**
* הרב **[[מאיר קרליץ]]** – בכור הבנים. כיהן כרבה של לכוביץ' והיה מראשי ועד הישיבות בפולין ובארץ ישראל, וחבר מועצת גדולי התורה.
* הרב **[[אברהם ישעיהו קרליץ]]** – "החזון איש".
* הרב **[[יצחק קרליץ|יצחק (איצ'לה) קרליץ]]** – היה רב בקוסובה. נספה בשואה.
* הרב **[[משה קרליץ]]** – היה דיין ומו"ץ בווילנה. ערך את הירחון התורני "כנסת ישראל" שיצא בווילנה. חיבר את "אור חדש" המכיל הערות והגהות לספר שערי תשובה. נספה בשואה.
**חתני הרב שמריהו יוסף קרליץ:**
* הרב **[[שמואל אליהו קהאן]]** – רב בעיירה אורצ'ה בבלארוס. נספה בשואה.
* הרב **[[שמואל גריינימן]]** – רב בליטא, ממקורבי החפץ חיים, והמוציא לאור של ספריו.
* הרב **[[נחום מאיר קרליץ]] (ציבולניק)** – אימץ את שם משפחתו של חותנו. כיהן כרבה של מיישָגולה (מיישעגאָלע)  שליד וילנה, ולאחר עלותו לארץ ישראל עמד בראשות כולל חזון איש בבני ברק.
* הרב **[[אבא סוויאטיצקי]]** – אב"ד קוסובה וטיקטין. נספה בשואה.
* הרב **[[יעקב ישראל קניבסקי]]** – ה"סטייפלר". בעל ה"קהלות יעקב".

## דור שלישי

## דור רביעי
ממוזער|הרב מנחם מנדל לובין

## דור חמישי
* הרב **[[אליעזר יהודה פינקל (השני)|אליעזר יהודה פינקל]]** - בנו של הרב נתן צבי פינקל. ראש ישיבת מיר.
* הרב **[[צבי וייספיש]]** - חתנו של הרב ראובן פיין. ראש ישיבות הר"ן.
* **[[אברהם רובינשטיין]]** - חתנו של שלמה אלפא, בן הרב אליעזר אלפא, חתן הרב מאיר קרליץ. ראש עיריית בני ברק ומזכיר מועצת גדולי התורה של דגל התורה.
* הרב **נחום מאיר רוזנברג** - בנו של הרב שריאל רוזנברג. דיין בבית דין צדק בני ברק.
* **שמואל גריינימן** - בן הרב ברוך גריינימן מתפרח. זמר ומלחין בסגנון 'קרליבך' ומוזיקה יהודית מקורית.
***רפאל גריינימן** - בן הרב ברוך גריינימן מתפרח. איש חינוך ועוסק בטיפול.
* הרב **שמואל זילבר** - בנו של הרב חנוך חתנו של הרב חיים גריינימן. ר"מ בסניף של ישיבת זכרון מיכאל בבני ברק.

*
קרליץ
קטגוריה:החזון איש
AKAI

**אקאי** (AKAI) היא חברה יפנית למוצרי צריכה אלקטרוניים.
החברה, שנוסדה בשנת 1929 בשם "Akai Electric Company Ltd" (חברת אקאי אלקטריק בע"מ),יושבת כיום בסינגפור.

החברה נמצאת בבעלות התאגיד הסיני "Grande Holdings" שמחזיק גם במותגים היפניים לשעבר Nakamichi ו־Sansui. המותג Akai brand משמש למוצרי מדבקה המיוצרים על ידי מפעלים שונים במזרח הרחוק.

## מוצרי החברה
מוצרי החברה כוללים מכשירי הקלטה אודיו מבוססי סלילים (reel-to-reel), טיונרים, נגני קלטות, מגברים, מכשירי וידאו ורמקולים .

מוצרים רבים של חברת Akai נמכרו בארצות הברית במותג Roberts, כ־A&D ביפן וכ־Tensai במערב אירופה. בתחילת שנות התשעים הוגבל שיווק מוצרי האודיו של החברה אך ורק לשווקים בארצות הברית ובמערב אירופה.

בשנת 1984 הקימה החברה חטיבה חדשה בשם Akai Electronic Musical Instruments Corporation או Akai Professional שפתחה ויצרה מכשירים אלקטרוניים בשם שיצרה, בין השאר, דוגמים אלקטרוניים ( samplers) ומערכות רב-ערוציות לאולפני הקלטה. 

בשנת 2004 נרכשה החברה על ידי Grande Group שחילצה את החברה מפשיטת רגל. 

באותה שנה נמכרה חטיבת Akai Professional Musical Instrument לג'ק אודונל מארצות הברית, הבעלים של חברת Numark ולחברת מוצרי האודיו corporation Alesis. כל מהמוצרים של חברות אלה משווקים כיום תחת המותג Numark Industries .

בתחילת 2003 החל שיווק מחודש של מוצרי צריכה אלקטרוניים תחת המותג AKAI שיוצרו על ידי חברת Samson את מוצרי AKAI מיבאת לארץ קבוצת "המילטון".

## קישורים חיצוניים

* 

קטגוריה:חברות אלקטרוניקה יפניות
קטגוריה:אלקטרוניקה בידורית
קטגוריה:מותגים יפניים
לטינית וולגרית

[שמאל|ממוזער|250px|כתובת [גרפיטי מפומפיי, בשפה לטינית וולגרית]]

**לטינית וולגרית** הקרויה גם **לטינית עממית** (לטינית: **Vulgare latinum** או **Latinum vulgare**; תרגום המילה 'וולגרי': עממי, מצוי), היא השם הכולל לניבים העממיים השונים של השפה הלטינית המדוברת, אשר שימשו את ההמונים ברחבי האימפריה הרומית, כולל רומא, עד לנפילתה. ניבים אלו התקיימו לצד הלטינית הקלאסית ששימשה בעיקר כשפת הכתב ושפת ההוראה בבתי הספר. מניבים אלו התפתחו לבסוף השפות הרומאניות השונות.

## התפתחותה של הלטינית הוולגרית

הלטינית הוולגרית התפתחה מן השפה הלטינית הקלאסית. היא שימשה בצורות שונות בארצות השונות שברחבי האימפריה הרומית, ניבים שהתפתחו עם הזמן לשפות הרומאניות – הנפוצות שבהן: ספרדית, איטלקית, צרפתית, רומנית, קטלאנית ופורטוגזית.

תושבי רומא עצמה לא דיברו לטינית קלאסית וגם האריסטוקרטים השתמשו בה כשפת הכתב בלבד. לטינית וולגרית היוותה את שפת הדיבור ונוכחותה תועדה מעט בכתבים מן התקופה. בכמה מן ההתכתבויות האישיות של קיקרו ניתן למצוא שימוש בשפה המדוברת של בני רומא, לטינית שאינה פורמלית במבנה או מלוטשת כלטינית הקלאסית. עדות נוספת ניתן למצוא ב"סטיריקון" של פטרוניוס, בחלק המתאר את משתה טרימלכיו.

את היווצרותה של הלטינית הוולגרית מן הלטינית הקלאסית ניתן ליחס לשלושה גורמים מרכזיים: ההתפתחות הטבעית המואצת יותר של שפת הדיבור ביחס לשפת הכתב; השימוש בלטינית בקרב חיילים שגויסו מכל רחבי האימפריה, עיוותו את מבנהּ ותיבלו אותה בביטויים התואמים את שפת האם שלהם; התפשטות השפה הלטינית כחלק מהתרחבות האימפריה הרומית, אל עמים דוברי שפות אחרות, שתרמו גם הם להתפתחותה.

עם הזמן שכיחות ונפיצות השימוש בלטינית הוולגרית הביאו לדחיקת הלטינית הקלאסית אל התחום האקדמי והדתי ולמותה כשפה מדוברת של ממש. התפתחות הניבים של הלטינית הוולגרית עצמם, באופן מקומי, יצרו הבדלים עצומים יותר ויותר בין הללו, וכבר במאה השישית לספירה לא יכלו אנשים מאזורים שונים להבין זה את זה. לבסוף נעלמה גם הלטינית הוולגרית והוחלפה בשפות הרומאניות.

## הבדלים בין הלטינית הקלאסית ללטינית הוולגרית
בלטינית הוולגרית נוצרו כמה הפשטות ושינויים ביחס לשפה הכתובה, כגון השמטת אותיות ומילות סיום והפחתת השימוש במילות יחס. בנוסף, מילים גבוהות הוחלפו בה בביטויים נפוצים יותר או במילות סלנג. את התפתחות ההבדלים בין השפות ניתן להעריך מקריאה בנספח פרובוס (המאה ה-3 עד ה-4 לספירה), המציג 227 'תיקונים' למילים מן השפה המדוברת.

## לקריאה נוספת

* The Latin Language, by L. R. Palmer. University of Oklahoma Press, 1988. (Copyright 1954)


## קישורים חיצוניים

* 
* 

קטגוריה:שפות רומאניות
קטגוריה:שפות נכחדות
קטגוריה:לטינית
קטגוריה:רומא העתיקה
קטגוריה:העת העתיקה
קטגוריה:האימפריה הרומית
קטגוריה:שפות עתיקות
ארנס

קטגוריה:שמות משפחה
קטגוריה:שמות משפחה גרמניים
קטגוריה:שמות משפחה ספרדיים
אל-פתאת

**גַ'מְעִ֫יַּת אל-עַרַבִּ֫יַּה אל-פָתָ֫את** (בערבית: ** جمعية العربية الفتاة**, מילולית: החברה הערבית הצעירה) הייתה האגודה הלאומית הפאן-ערבית הראשונה במסגרת התנועה הלאומית הערבית. התנועה נוסדה ב-1911 בפריז, על ידי שבעה סטודנטים מ"סוריה הגדולה", בהם עווני עבד אל-האדי מג'נין, רפיק אל-תמימי משכם, ג'מיל מרדם ושוכרי אל-קוותלי מסוריה, תאופיק א-סווידי מעיראק ועיזאת דראוזה מג'מאעין כאגודת סתרים. התנועה הפכה לגרעין התנועה הלאומית ודגלה במתן עצמאות לארצות הלבנט מהאימפריה העות'מאנית ובאחדות מדינית של כל ארצות ערב.

התנועה יזמה וכינסה את הקונגרס הערבי הלאומי הראשון ביוני 1913 בפריז, אירוע שהיה בד בבד גם החשוב ביותר בפעולתה וגם האירוע שהביא לקרע הגדול ביותר בקרבה. לאחר נעילת הקונגרס הבטיחה הממשלה העות'מאנית להנהיג מספר תיקונים ברוח החלטות הקונגרס (מתן קדימות לשפה הערבית, למשל), כמו כן מינתה מספר אישים ערביים לאומיים למשרות במנגנון ובסנאט. הדבר יצר פילוג עמוק בין הלאומנים הקיצוניים בתנועת אל-פתאת לבין המתונים שהסכימו לוויתורים הקלים שהחילה הממשלה העות'מאנית. 

בשנת 1914 עברו הפעילים המרכזיים בתנועה לדמשק, שם חברו לעזיז אל-מצרי שייסד קבוצה מחתרתית צבאית-למחצה בשם אל-עַהְד אל-עַרַבִּי ("הברית הערבית"). בימי מלחמת העולם הראשונה והמרד הערבי שימשו כקצינים בצבאו של האמיר פייסל. כאשר הקים פייסל את ממשלתו קצרת הימים בסוריה יצאה התנועה ממסגרתה המחתרתית והפכה למפלגה פאן-ערבית בשם חִזב אל-אִיסתִקְלאל אל-עַרַבִּי ("מפלגת העצמאות הערבית"), הורתה הרעיונית של מפלגת אל-איסתקלאל הפלסטינית ושל מפלגות פאן-ערביות נוספות במרחב הערבי. בשנת 1919 הציגו אנשי אל-פתאת את העמדה הקיצונית לעצמאות ערבית מלאה בפני ועדת קינג-קריין, בניגוד לדעת פייסל שביקש מנדט בריטי, לדעת ארגונים מוסלמיים שביקשו מנדט של ארצות הברית ולדעת גורמים ערבים נוצרים שביקשו מנדט צרפתי.

פעילות התנועה, מציין יעקב שמעוני, הייתה נחלת חוג מצומצם של משכילים ולא פרצה להשפעה על שדרות רחבות של העם. עם זאת היוותה התנועה בית גידול אידאולוגי וחברתי למנהיגי התנועה הלאומית הערבית שלאחר מלחמת העולם הראשונה. ג'ורג' אנטוניוס החשיב את התנועה בספרו מ-1938 "ההתעוררות הערבית, המניפסט של הלאומיות הערבית" כתנועה האופוזיציונית החשובה ביותר באימפריה העות'מאנית וכגורם מכריע לביזורה.

## ראו גם
* פרוטוקול דמשק

## לקריאה נוספת
* יעקב שמעוני, **ערביי ארץ ישראל**, תל אביב, תש"ז, עמוד 254 - 255

* Z.N. Zeine, **The Struggle for Arab Independence: Western Diplomacy and the Rise and Fall of Faysal's Kingdom in Syria**, Beirut 1960            

## קישורים חיצוניים

* אליעזר טאובר, ועדת קינג-קריין בארץ ישראל, קתדרה 69

קטגוריה:לאומיות פאן-ערבית

קטגוריה:האימפריה העות'מאנית: היסטוריה
קטגוריה:סוריה: מפלגות
קטגוריה:האימפריה העות'מאנית: פוליטיקה